Александър Пушкин
Муза

Превод от руски: Вътьо Раковски, —

chitanka.info

Муза[0]

Във детството ми тя със обич озари ме

и малка свирка седмоцева подари ми.

Следеше ме с усмивката си — всеки ден,

от звънката тръстика удивен,

аз свирех с тънки пръстчета под ветровете

и химните тържествени на боговете,

и на фригийските овчари песента.

Във неми сенки дъбови до вечерта

уроци вземах аз при тази дева тайна

и радвайки ме със награда най-случайна,

къдрица дигнала от своето лице,

поела свирката от моите ръце,

тя — оживила със божествено дихание

тръстиката — ме пълнеше с очарование.

[0] Напечатано в „Сын отечества“, 1821, бр. 23. Написано на 5 април 1821 г. в Кишинев. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.